google/wiki40b huggingface dataset:
Σημαία της Σαξονίας-Άνχαλτ

Η σημαία του κρατιδίου της Σαξονίας-Άνχαλτ καθιερώθηκε με τη σημερινή της μορφή στις 30 Ιανουαρίου του 1991.

Αστική σημαία

Η αστική σημαία (σημαία των πολιτών) αποτελείται από δύο ζώνες, η επάνω χρώματος χρυσού και η κάτω μαύρου. Οι διαστάσεις της είναι 3:5. Στο παρελθόν η σημαία αυτή είχε τα χρώματα αντεστραμμένα (επάνω μαύρο, κάτω χρυσό), έως το 1952, οπότε στην Ανατολική Γερμανία καταργήθηκε ο διαχωρισμός σε κρατίδια. Με την επάνοδο το 1990 του κρατιδίου, η σειρά στα χρώματα έπρεπε να αλλάξει, για να μη γίνεται σύγχυση με τη σημαία της Βάδης-Βυρτεμβέργης.

Κρατική (κυβερνητική) σημαία

Η κρατική σημαία, που είναι και η επίσημη, καθώς χρησιμοποιείται από την κυβέρνηση, έχει επιπρόσθετα στο κέντρο το θυρεό του κρατιδίου. Ο θυρεός είναι σύνθετος, χωρισμένος κατά ζώνη σε δύο τμήματα. Στο επάνω «ζωνοφόρο των πέντε» εναλλάξ μαύρο και χρυσό, με πράσινο δουκικό στέμμα επί του όλου σε θέση τελαμώνα («Σαξονία»), και πρόσθετο θυρεΐσκο αριστερά (εραλδικά), ο οποίος φέρει σε πεδίο αργυρό αετό μαύρο με ράμφος και πόδια χρυσά. Στο κάτω μισό παριστάνεται σε πεδίο αργυρό τείχος πόλεως ερυθρό με επάλξεις, πάνω στις οποίες βαδίζει σε στάση «διαβαίνοντος» αρκούδα μαύρη.
Ανώτατο Εκπαιδευτικό Ίδρυμα Πειραιά Τεχνολογικού Τομέα

Σχολές και Τμήματα

Το Α.Ε.Ι. Πειραιά Τ.Τ. αποτελείται από την "Σχολή Τεχνολογικών Εφαρμογών" και την "Σχολή Διοίκησης και Οικονομίας", σύμφωνα με το άρθρο 4 του Ν. 1404/1983 και το άρθρο 5 του Π.Δ. 69/2013, οι οποίες συγκροτούνται από τα εξής τμήματα:

Ανοικτά Ακαδημαϊκά Μαθήματα

Το Τ.Ε.Ι. προσφέρει επίσης περίπου 100 ανοικτά ψηφιακά ακαδημαϊκά μαθήματα προπτυχιακού και μεταπτυχιακού κύκλου σπουδών, ελεύθερα προσβάσιμα και δωρεάν διαθέσιμα στο Διαδίκτυο (στην πλατφόρμα opencourses.gr, βραβευμένη με το «2016 Open Education Award for Excellence» στην κατηγορία Creative and Innovative Projects) με ανοικτές άδειες χρήσης πνευματικών δικαιωμάτων Creative Commons (CC).

Κατάταξη Ιδρύματος

Το 2015, το Ισπανικό Κέντρο Επιστημονικών Ερευνών "CSIC" στην παγκόσμια κατάταξή του "Webometrics Ranking of World Universities", χρησιμοποιώντας ποσοτικές μεθόδους με δείκτες οι οποίοι σχετίζονται με το Διαδίκτυο και επιτρέπουν τη μέτρηση της επιστημονικής δραστηριότητας μέσα στον παγκόσμιο ιστό, κατέταξε το Τ.Ε.Ι. Πειραιά στην 1η θέση των Τεχνολογικών Εκπαιδευτικών Ιδρυμάτων της Ελλάδας, ενώ, ο ίδιος φορέας, στην Γενική Κατάταξη όλων των Δημόσιων και Ιδιωτικών Ιδρυμάτων που δραστηριοποιούνται στην χώρα, κατέταξε στην 18η θέση το εν λόγω Ίδρυμα.

Ομάδα «Ποσειδών»

Από τις πιο ενδιαφέρουσες διακρίσεις του Ιδρύματος, αποτελεί το έργο της ομάδας «Ποσειδώνας» η οποία δραστηριοποιείται στην κατασκευή ενός πρωτοτύπου, φιλικού στο περιβάλλον, ηλεκτροκίνητου οχήματος και αποτελείται από Προπτυχιακούς και Μεταπτυχιακούς φοιτητές του Α.Ε.Ι. Πειραιά Τ.Τ. από τα Τμήματα Μηχανολόγων Μηχανικών, Ηλεκτρολόγων Μηχανικών, Μηχανικών Αυτοματισμού καθώς και από τα Τμήματα της Σχολής Διοίκησης και Οικονομίας. Η ομάδα λαμβάνει μέρος στον Ευρωπαϊκό Διαγωνισμό “Shell Eco Marathon” από το 2011, ενώ το 2014 κατέκτησε την 11η θέση ανάμεσα σε 49 ομάδες στην κατηγορία Prototype Battery Electric με Τελική επίδοση 528Km/ΚWh (4.936,2Km ανά 1lt καυσίμου) πετυχαίνοντας Πανελλήνιο ρεκόρ. Το όχημα της ομάδας έχει την ονομασία "Trireme" (Τριήρης, που είναι και το λογότυπο του ΑΕΙ Πειραιά ΤΤ) με το μότο τους να είναι "Δῶς μοι πᾶ στῶ καὶ τὰν γᾶν κινάσω" (Αρχιμήδης).

Βιβλιοθήκη

Η κεντρική βιβλιοθήκη του ιδρύματος βρίσκεται στο Αιγάλεω Αττικής και είχε σκοπό την κάλυψη και την εξυπηρέτηση των εκπαιδευτικών και ερευνητικών αναγκών των μελών της κοινότητας του ιδρύματος. Αποτελείται από 16.000 τίτλους βιβλίων (26.000 τόμους), 160 τίτλους περιοδικών και άλλο υλικό. Πλέον μετά την συγχώνευση του ΤΕΙ Αθήνας και του ΤΕΙ Περαία και την ίδρυση του Πανεπιστημίου Δυτικής Αττικής (ΠΑ.Δ.Α.) ανήκει στο ΠΑ.Δ.Α. και βρίσκεται στη Πανεπιστημιούπολη 2 στο Αιγάλεω.
Τερμίτες (συγκρότημα)

Οι Τερμίτες δημιουργήθηκαν το 1980 από τους Λαυρέντη Μαχαιρίτσα (φωνή, κιθάρα), Παύλο Κικριλή (ακουστική κιθάρα), Δημήτρη Βασαλάκη (ηλεκτρικό μπάσσο) και Αντώνη Μιτζέλο (σόλο κιθάρα) καθώς και τον Τόλη Σκαματζούρα στα τύμπανα. Η αρχική ονομασία τους ήταν P.L.J. Band (Paul=Παύλος Κικριλής, Larry=Λ.Μαχαιρίτσας, Jimmy=Δημήτρης Βασαλάκης). Ο πρώτος τους δίσκος κυκλοφόρησε το 1982 από τη Vertigo με τίτλο "Armageddon" και περιείχε 9 κομμάτια σε αγγλικό στίχο ή instrumental. Ο δίσκος αρχικά πούλησε ελάχιστα κομμάτια (γύρω στα 400).

Σταδιοδρομία

Το 1983, έπειτα από την αποτυχία του πρώτου τους δίσκου, το συγκρότημα αποφασίζει να στραφεί στον ελληνικό στίχο. Μαζί με τη γλώσσα των στίχων αλλάζει και το όνομα του συγκροτήματος, το οποίο γίνεται πλέον Τερμίτες. Στο συγκρότημα προστίθεται ο Φίλιππος Σπυρόπουλος στα ντραμς. Τους στίχους σε αρκετά κομμάτια γράφει ο Μιχάλης Μαρματάκης. Κυκλοφορεί ο ομώνυμος δίσκος (Τερμίτες).
Το 1984 κυκλοφορεί ο δίσκος "Η αμαρτωλή Μαρία" με τη συμμετοχή του Γιώργου Νταλάρα.  
Το 1986 την παραγωγή των δίσκων αναλαμβάνει η Virgin. Κυκλοφορεί ο δίσκος "Τσιμεντένια τραίνα". Από το συγκρότημα έχει αποχωρήσει ο Δημήτρης Βασαλάκης και πλέον ο Παύλος Κικριλής γίνεται ο μπασίστας του συγκροτήματος. Παράλληλα γίνεται μια συναυλία στο Λυκαβηττό. Συμμετέχει ο Γιώργος Νταλάρας, ο Σάκης Μπουλάς και ο Αντώνης Βαρδής. Το κομμάτι "Πόσο σε θέλω" βγαίνει ουσιαστικά εκείνη τη στιγμή πάνω στη σκηνή... Την ίδια χρονιά κυκλοφορεί ηχογραφημένη με τον τίτλο "Τσιμεντένιο Κονσέρτο". 
Το 1988 κυκλοφορεί ο τελευταίος δίσκος με την ονομασία "Περιμένοντας τη βροχή". Είναι επίσης το έτος διάλυσης του συγκροτήματος. Σύμφωνα με τις επίσημες δηλώσεις, το συγκρότημα διαλύεται επειδή είχε αρχίσει να αλλοιώνεται το στυλ του και επειδή η rock μουσική δεν ακουγόταν εκείνη την εποχή στον ελληνικό χώρο. Δίνουν ωστόσο την υπόσχεση να ξανασυναντηθούν έπειτα από 10 χρόνια για μια μεγάλη συναυλία.
Η συναυλία αυτή όντως πραγματοποιήθηκε το 1998 στο στάδιο Ειρήνης και Φιλίας το οποίο ήταν κατάμεστο. Συμμετείχαν πολλοί διακεκριμένοι καλλιτέχνες, μεταξύ των οποίων ο Διονύσης Τσακνής, ο Γιάννης Σμοΐλης, ο Γιάννης Κότσιρας, ο Βασίλης Παπακωνσταντίνου, ο Πάνος Κατσιμίχας και άλλοι. Η ηχογράφηση της συναυλίας κυκλοφόρησε δύο χρόνια αργότερα σε ένα διπλό CD με τον τίτλο "Η συναυλία" και πούλησε αρκετά κομμάτια. Η συναυλία (ή αποσπάσματα αυτής) μεταδίδεται κατά καιρούς από διάφορα τηλεοπτικά κανάλια.
Alfa Bank

Στελέχη

Το 75% των μετοχών ανήκουν (ομαδικά) στην "Alfa Group" (36,47% στον Μιχαήλ Φρίντμαν, 23,27% στον Χέρμαν Χαν, 18,12% στον Αλεξέι Κουζμιτσόφ) ενώ το υπόλοιπο 25% των μετοχών ανήκει στον Πιότρ Άβεν (13,76%), στον Αλέξ Κνάστερ (4,3%) και στον Αντρέι Κοσογκόφ (4,08%). Πρόεδρος του Διοικητικού Συμβουλίου είναι ο Ρουσάν Χβεσιούκ.

Γραφεία

Η τράπεζα έχει 110 υποκαταστήματα σε όλον τον κόσμο, όπως στην Ουκρανία, στο Καζακστάν, στην Λευκορωσία και στην Ολλανδία.  Σύμφωνα με την αναφορά της IFRS για το πρώτο εξάμηνο του 2006, τα κέρδη της τράπεζας (μαζί με τα υποκαταστήματα της σε όλο τον κόσμο) ανήλθαν σε 12,3 δισεκατομμύρια δολάρια με συνολικό κεφάλαιο - 1 δισεκατομμύρια δολάρια, πιστωτικός χαρτοφύλακας μείον τις επιφυλάξεις - 7,9 δισεκατομμύρια δολάρια. Τα καθαρά κέρδη της τράπεζας (με τα υποκαταστήματα της σε όλο τον κόσμο) στο πρώτο εξάμηνο του 2006 ανήλθαν σε 114,7 δισεκατομμύρια δολλάρια.
Το δυσκολότερο λογικό παζλ

Ιστορία

Ο Μπούλος αναφέρει τον λογικολόγο Raymond Smullyan σαν τον δημιουργό του παζλ και τον Τζον Μακάρθι σαν αυτόν που προσέθεσε την δυσκολία του να μην γνωρίζουμε τι σημαίνει ντα και τζα.
Γεθ

Αρχαιολογία

Η περιοχή κατοικείται από την Πρωτο-ιστορική εποχή έως σήμερα. Υπάρχουν ευρήματα πόλης κατά τη διάρκεια της εποχής του χαλκού η οποία θεωρείται ότι καταστράφηκε με την έλευση των Φιλισταίων. Πλούσια ευρήματα έχουν βρεθεί από τις ανασκαφές της πόλης κατά τη διάρκεια της εποχής του σιδήρου. Οι αρχαιολόγοι υποστηρίζουν ότι αυτή ήταν η πόλη των κατά τη διάρκεια της κυριαρχίας των Φιλισταίων.
Το πιο σημαντικό εύρημα ήταν ένα όστρακο με μια επιγραφή που περιέχει δυο ονόματα που είναι ετυμολογικά όμοια με το όνομα Γολιάθ.
Κατά τη διάρκεια των σταυροφοριών στην περιοχή χτίστηκε το φρούριο Μπλανς Γκαρντ από τους σταυροφόρους.
Διαστημικό τηλεσκόπιο Τζέιμς Γουέμπ

Επισκόπηση

Οι δυνατότητες του τηλεσκοπίου κάνουν εφικτές πολλές νέες έρευνες και αναλύσεις στα πεδία της Αστρονομίας και της Κοσμολογίας. Το τηλεσκόπιο θα προσφέρει άνευ προηγουμένου αναλύσεις και λεπτομέρεια από το εύρος του μακρού μήκος κύματος (πορτοκαλί-ερυθρό) του ορατού φωτός, έως το κοντά στο υπέρυθρο με μέσο υπέρυθρο (0,6 με 27 μικρόμετρα). Σε σύγκριση με το διαστημικό τηλεσκόπιο Χαμπλ του οποίου ο καθρέπτης έχει διάμετρο 2,4 μέτρα, ο καθρέπτης του Τζέιμς Γουέμπ είναι διαστάσεων 6,5 μέτρων και αποτελείται από επιμέρους τμήματα, ενώ το τηλεσκόπιο θα βρίσκεται σε μακρινή απόσταση από τη Γη (1,5 εκατομμύρια χιλιόμετρα) στο σημείο Λαγκράνζ L₂ στην αντίθετη κατεύθυνση από τον Ήλιο, τοποθεσία όπου θα φτάσει σε ένα μήνα μετά την εκτόξευση του. Διαθέτει επίσης μια μεγάλη ηλιακή ασπίδα ώστε να διατηρεί τον καθρέπτη του και τα επιστημονικά του όργανα σε θερμοκρασίες κάτω από τους -220 βαθμούς κελσίου. Ένας από τους στόχους του τηλεσκοπίου, είναι η παρατήρηση μερικών από τα πιο μακρινά συμβάντα και αντικείμενα στο σύμπαν, όπως ο σχηματισμός των πρώτων γαλαξιών, κάτι που τα παλαιότερα επίγεια και διαστημικά όργανα μέτρησης δεν έχουν τη δυνατότητα. Ένας άλλος στόχος είναι η κατανόηση του σχηματισμού των αστέρων και των πλανητών, κάτι που συμπεριλαμβάνει και απευθείας απεικόνιση εξωπλανητών.
Η ΝΑΣΑ περιέγραψε το Τζέιμς Γουέμπ ως τον επιστημονικό διάδοχο του τηλεσκοπίου Χαμπλ, αλλά όχι ως αντικαταστάτη, καθώς οι δυνατότητες των δύο τηλεσκοπίων δεν είναι ίδιες. Το Τζέιμς Γουέμπ έχει τη δυνατότητα να ανιχνεύσει αντικείμενα με υψηλές τιμές μετατόπισης προς το ερυθρό, κάτι που σημαίνει πως μπορεί να δει πολύ παλαιότερα και πολύ πιο απομακρυσμένα αντικείμενα. Η επιχειρησιακή λειτουργία του Χαμπλ επεκτάθηκε ώστε να καλυφτεί κάποιος από τον χρόνο που απαιτείται μέχρι το Τζέιμς Ουέμπ να είναι έτοιμο. Κατά τη διάρκεια της περιόδου αυτής, ο σχεδιασμός του νέου τηλεσκοπίου άλλαξε έτσι ώστε να είναι ικανό να συλλέγει φωτογραφίες με μεγαλύτερο βάθος στο υπέρυθρο από ότι το Χαμπλ, και να υπερβαίνει τις δυνατότητες τόσο του Διαστημικού Παρατηρητηρίου Υπερύθρων όσο και του Διαστημικού Τηλεσκοπίου Σπίτζερ.
Α.Ε. Ακαδημία των Σπορ Πάτρας

Τμήμα αντρών

Το αντρικό τμήμα της Ακαδημίας των Σπορ έχει συμμετάσχει:
στην Α΄κατηγορία Νοτίου Δυτικής  Πελοποννήσου: το 1994-95 (2η),
στην Α΄ κατηγορία Ένωσης Σωματείων Χειροσφαίρισης  Πελοποννήσου 2000-01(1η) άνοδος στην Β΄ εθνική, 
στην Δ΄εθνική: το 1995-96 (5η), το 1996-97 (2η), 
στην Γ΄εθνική: το 1997-98 (2η), το 1998-99 (3η), το 1999-00 (2η), το 2000-01(1η), 
στην Β΄ εθνική : το 2001-02 (7η), το 2002-03 (4η), το 2003-04 (4η), το 2004-05 (3η, άνοδος Α2 ανδρών), το 2009-10 (2η), το 2010-11 1η - πρωταθλήτρια και άνοδος στην Α2 εθνική, το 2014-15 (4η στον 3ο όμιλο), το 2015-16 (1η στον 3ο όμιλο - 2η στα μπαράζ για άνοδο στην Α2(όχι) ), 2016-17 (1η στον 2ο υπο όμιλο του 1ου όμιλου - 2η θέση στα μπαράζ άνοδος στην Α2). 
στην Α2: το 2005-06 (7η), το 2006-07 (5η), το 2007-08 (2η), το 2008-09 (7η) υποβιβασμός στην Β΄εθνική, το 2011-12 (5η), το 2012-13 (4η), το 2013-14 (12η) υποβιβασμός στην Β΄ εθνική.   
Από το [1994] που ιδρύθηκε μέχρι 31-5-2017 η Ακαδημία των Σπορ έχει πραγματοποιήσει 294 αγώνες σε πρωταθλήματα ανδρών Ο.Χ.Ε., έχοντας σημειώσει 158 νίκες, 123 ήττες,  12 ισοπαλίες, ενώ έχει σημειώσει 7.140 γκολ στην επίθεση και η άμυνα έχει δεχθεί 6.886 γκολ, ενώ συνολικά έχουν χρησιμοποιηθεί 150 παίκτες και από αυτούς έχουν σκοράρει οι 105.
Επίσης έχει κατακτήσει 7 τοπικά πρωταθλήματα εφήβων, 4 παίδων, 5 παμπαίδων, 1 παμπαίδων α΄ και 7 μίνι αγοριών.

Τμήμα γυναικών

Το τμήμα γυναικών έχει συμμετάσχει το στην Α΄κατ. ΤΕ ΟΧΕ Ν.Δ. Πελ/νησου: το 1994-95(3η) και το 1995-96(2η). Στην Β΄εθνική: το 1996-97 (3η), το 1997-08 (4η), το 1998-99 (1η), το 2009-10 (1η στον 1ο όμιλο), το 2010-11 (2η στον 4ο όμιλο) και το 2011-12 (1η) λόγω αναδιάρθρωσης κατηγοριών άνοδος στην Α΄2χωρ'ις αγώνες μπαράζ. Στην Α΄2 εθνική: το 1999-00 (2η), το 2000-01 (2η), το 2001-02 (4η), 2002-03 (4η), το 2003-04 (6η), το 2004-05 (4η), το 2005-06 (2η), το 2006-07 (2η), το 2007-08 (3η), το 2008-09 (6η), το 2012-13 (6η) και το 2013-14 (8η).στον 4ο
Απο το 1994 έως και431-5-11 η Ακαδημία των σπορ έχει πραγματοποή0σει 169 αγώνες σε πρωταθλήματα ΟΧΕ, έχοντας σημ101ώσει 94 85κες, 71 ήττες και 4 ισοπαλίες,ενώ έχει πε.941ει 3627 γκολ και η άμυνα έχει δ.821εί 3370 γκολ, ενώ συνολικά έχουν χρησιμοπ8ιηθεί 79 παίκτριες και έχουν σκορά50ι οι 47 από αυτές.
Επίσης έχει κατακτήσει 6 τοπικά πρωταθλήματα νεανίδων, 2 κορασίδων, 3 παγκορασίδων, 1 παγκορασίδων α΄ και 2 μίνι κοριτσιών.
Τάγμα των Ακαδημαϊκών Φοινίκων

Το Τάγμα των Ακαδημαϊκών Φοινίκων (γαλλικά: Ordre des Palmes académiques‎, ή απλούστερα Palmes académiques), είναι μια από τις υψηλότερες διακρίσεις στη Γαλλία για επιδόσεις και επιτεύγματα στην εκπαίδευση και τον πολιτισμό. Αρχικά, το Τάγμα είχε δημιουργηθεί το 1808 -πράγμα που καθιστά τη διάκριση την πιο παλιά στον πολιτικό τομέα- από το Ναπολέοντα για να τιμηθούν εξέχοντες πανεπιστημιακοί και επανιδρύθηκε στις 4 Οκτωβρίου 1955 από τον τότε πρωθυπουργό Εντγκάρ Φωρέ.
Grumman G-21 Goose

Τροποποιήσεις

Υπήρξαν αρκετές τροποποιήσεις για το Goose, η πλέον πολυπληθέστερη όμως ήταν εκείνη της McKinnon Enterprises, η οποία έκανε τρεις μετατροπές. Η πρώτη αφορούσε την αντικατάσταση την κινητήρων του αεροσκάφους με δύο Lycoming GSO-480. Η δεύτερη, που ονομαζόταν Turboprop Goose αφορούσε την αντικατάσταση των κινητήρων με δύο Pratt & Whitney PT6A turboprops. Η τρίτη και τελευταία έκδοση ήταν το Turbo-Goose, το οποίο βασιζόταν στο Turboprop Goose, έχοντας όμως μεγαλύτερα παράθυρα και ανασυρόμενους πλωτήρες στα φτερά.
Η εταιρεία Antilles Seaplanes θα ξεκινήσει να κατασκευάζει νέες τεχνολογικά εκδόσεις του Grumman Goose του 2007.

Τηλεοπτικές Εμφανίσεις

Το Grumman Goose χρησιμοποιήθηκε στην ταινία Commando με τον Άρνολντ Σβαντζενέκερ. Χρησιμοποιήθηκε επίσης στην τηλεοπτική σειρά της δεκαετίας του 1980 Το Μυστήριο του Χρυσού Πιθήκου (Tales of the Gold Monkey) , που αποτελούσε τηλεοπτική μεταφορά της ταινίας Μόνο οι άγγελοι έχουν φτερά (Only Angels Have Wings) με τον Στήβεν Κόλινς.
Κάρολος Φερδινάνδος της Αυστρίας

Βιογραφία

Γεννήθηκε στη Βιέννη και ήταν ο δευτερότοκος γιος του Καρόλου δούκα του Τέσεν και της Ενριέττας, κόρης του Φρειδερίκου-Γουλιέλμου πρίγκιπα του Νασσάου-Βάιλμπουρκ. 
Ο πατέρας του είχε εμποδίσει τον Ναπολέοντα Α΄ αυτοκράτορα της Γαλλίας να περάσει τον Δούναβη κοντά στη Βιέννη, νικώντας τον στη μάχη του Άσπερν το 1806. Το 1847 απεβίωσε ο Κάρολος και τον διαδέχθηκε ο πρωτότοκος γιος του Αλβέρτος ως δούκας του Τέσεν. 
Ο Κάρολος-Φερδινάνδος ξεκίνησε στρατιωτική σταδιοδρομία στο 57ο σύνταγμα Πεζικού στο Μπρνο. Έπειτα ανέλαβε μία ταξιαρχία  στην Ιταλία και πολέμησε εναντίον των ανταρτών στην Πράγα το 1848. Το 1859 ήταν στρατηγός στη Μοραβία και τη Σιλεσία· επέστρεψε στο Μπρνο το 1860. Έγινε αντιστράτηγος του Αυστριακού στρατού.
Ετελεύτησε το 1874 στην Τσεχία, στο ανάκτορο Ζίντλοχοβιτσε (γερμ. Γκρος Ζέελοβιτς). Το 1885 απεβίωσε ο αδελφός του Αβέρτος χωρίς επιζώντες άρρενες απογόνους και τον διαδέχθηκε ο πρωτότοκος γιος του Φρειδερίκος ως δούκας του Τέσεν.
Anella Olímpica

H Anella Olímpica (ολυμπιακός δακτύλιος) είναι το ολυμπιακό πάρκο που βρίσκεται στο λόφο Μονζουίκ της Βαρκελώνης. Ήταν ο κύριος χώρος διεξαγωγής των αθλημάτων των 25ων Ολυμπιακών Αγώνων του 1992.
Αναγέννηση Θρακομακεδόνων

Juniors

Η ομάδα του αγωνιστικού τμήματος των Juniors συμμετείχε στο επίσημο πρωτάθλημα της ΠΕΠΣΣ, στον Α' Όμιλο, με τη συμμετοχή 8 ομάδων. Μετά το τέλος της κανονικής περιόδου (σε 14 αγώνες), η Αναγέννηση Θρακομακεδόνων τερμάτισε στην πρώτη θέση του βαθμολογικού πίνακα αήττητη με 42 βαθμούς. Στον τελικό του πρωταθλήματος, η ομάδα κέρδισε στα πέναλτι τον Ηνίοχο με 2-1 (0-0 κανονική διάρκεια + παράταση) και ανακηρύχθηκε ΠΡΩΤΑΘΛΗΤΡΙΑ για την σεζόν 2016-2017.

Παμπαίδες

Η ομάδα των Παμπαίδων συμμετείχε στο επίσημο πρωτάθλημα της ΠΕΠΣΣ, στον Α' Όμιλο, με τη συμμετοχή 6 ομάδων. Μετά το τέλος της κανονικής περιόδου (12 αγώνες), η ομάδα βρέθηκε στην τρίτη θέση του βαθμολογικού πίνακα με 19 βαθμούς.Επίσης, κατέκτησε την πρώτη θέση στο τουρνουά "ΕΥ ΑΓΩΝΙΖΕΣΘΑΙ" της ΠΕΠΣΣ, νικώντας στον τελικό τον Αίαντα Παλλήνης με 5-7.

Παίδες

Η ομάδα των Πάιδων κατέκτησε το κύπελο της "ΕΥ ΑΓΩΝΙΖΕΣΘΑΙ 2018"
Δημήτρης Λέντζης

Βιογραφικά στοιχεία

Γεννήθηκε στην Καβάλα το 1952.
Εργάστηκε ως πωλητής, ως βιομηχανικός εργάτης, και ως υπάλληλος στην Ολυμπιακή Αεροπορία. Εξέδιδε την εβδομαδιαία εφημερίδα «Ελευθερία» από το 1988 ώς το τέλος της ζωής του.
Καλλιέργησε κυρίως την ποίηση, ενώ κριτικογράφησε ιδίως μέσα από τις σελίδες της εφημερίδας που εξέδιδε. Ασχολήθηκε επίσης με την ψηφιακή ζωγραφική , καθώς και το φωτορεπορτάζ και την αστική φωτογραφία δρόμου. Έργα του έχουν μεταφραστεί στα γερμανικά από τον Jens Beucker και τον Klaus Eckhardt .
Πέθανε στις 5 Ιανουαρίου 2012 σε ηλικία 59 ετών.
Το καλοκαίρι του 2013, στο θέατρο του παλιού φρουρίου της Καβάλας, παρουσιάστηκε εις μνήμη του το μοναδικό θεατρικό του έργο, διασκευασμένο και σκηνοθετημένο από τον Παύλο Λεμοντζή.
Διασυλλογικό πρωτάθλημα Ελλάδας επιτραπέζιας αντισφαίρισης ανδρών

Το Διασυλλογικό πρωτάθλημα Ελλάδας επιτραπέζιας αντισφαίρισης ανδρών διεξάγεται από το 1949 και από την ΕΦΟΕΠΑ από το 1956. Πολυνίκης του θεσμού είναι ο Α.Σ. Πέρα Αθηνών με 18 κατακτήσεις ενώ η Α.Ε.Κ. είναι η πρωταθλήτρια ομάδα για το 2019.

2011-12

* Αποσύρθηκε ο Δ.Α.Ο. Ταύρου.

2014-15

* Αποσύρθηκε ο Α.Ο. Αμφιθέας.

2015-16

*O Παναθηναϊκός Α.Ο. δεν δήλωσε έγκαιρα συμμετοχή.

2016-17

* Αποσύρθηκε ο Α.Σ. Πρόοδος.
Νόμος περί Ελληνικής ιθαγένειας (1835)

Ο νόμος περί Ελληνικής ιθαγένειας του 1835 ήταν ο πρώτος σχετικός νόμος του νεοσυσταθέντος Ελληνικού Κράτους, ο οποίος καθόριζε τα περί Ελληνικής ιθαγένειας.

Ορισμοί

Ο νόμος του 1835 αναφέρει τον όρο ιθαγένεια, οπότε το σύνηθες αναφερόμενο ότι ο όρος υπηκοότητα είναι παλιότερης εποχής όταν οι υπήκοοι του βασιλιά υπάκουαν σ’ αυτόν και είναι προσβλητικός, και τον αντικατέστησε ο όρος ιθαγένεια ως επιλογή της σύγχρονης εποχής λόγω πολιτικής ορθότητας, είναι εντελώς λάθος (καθώς το 1835 ούτε σύγχρονη εποχή είναι, και η Ελλάδα ήταν κανονικό Βασίλειο). Αντίθετα, ήταν ο όρος ιθαγένεια που επικράτησε από την πρώτη στιγμή, και οι όρος υπηκοότητα και πολίτης που δυσκολεύτηκαν να αντικαταστήσουν τους όρους Ελληνική ιθαγένεια και Έλληνας ιθαγενής (ή υπήκοος).
Καθώς επίσης το Σύνταγμα του 1832 ανέφερε ότι η πολιτογράφηση ήταν απόκτηση πολιτικών δικαιωμάτων διαφορετική από την πατριογράφηση, η παράγραφος 5 του Άρθρου 1 του νόμου του 1835 αναφέρει ότι: (ως Έλληνες θεωρούνται) "ε΄. Άπαντες οι διά πολιτογραφήσεως το δικαίωμα της ιθαγένειας προσκτησόμενοι", ορίζοντας τον όρο πολιτογράφηση ισοδύναμο με αυτόν της ιθαγένειας.
Ντμίτρι Ναγκίεφ

Προσωπική Ζωή

Γιος: Κίριλ Ναγίεφ (γενν. 1989)
Επαρχία Ζιλγιόι

Η επαρχία Ζιλγιόι (καζακικά: Жылыой ауданы‎) βρίσκεται στο νοτιοανατολικό μέρος της περιφέρειας Ατιράου στο Καζακστάν. Το διοικητικό κέντρο της επαρχίας είναι η πόλη Κουλσάρι. Πληθυσμός: 75,377 (εκτίμηση 2013) 70,156 (απογραφή 2009) 57,052 (απογραφή 1999).
Εμέρς Φαέ

Βιογραφία

Ο Εμέρς Φαέ ξεκίνσηε την ενασχόληση με το ποδόσφαιρο από την ΦΚ Τουτ Αιντ, τοπική ομάδα συνοικίας της Ναντ. Το 1995, εντάχθηκε στα τμήματα υποδομής της ΦΚ Ναντ. Κληθείς στην Εθνική Γαλλίας U21, τελικά επέλεξε να αγωνιστεί με τα χρώματα της Εθνικής Ακτής Ελεφαντοστού, όπου συνάντησε εκ νέου τον πρώην συμπαίκτη του στην ΦΚΝΑ, Ζιλ Γιαπί-Γιαπό.
Τον Ιούνιο του 2007, έπειτα από τον υποβιβασμό της ΦΚ Ναντ στην Λιγκ 2, ο Εμέρς Φαέ επέλεξε να αποχωρήσει από την ομάδα η οποία τον ανέδειξε ποδοσφαιρικά. Μεταγράφηκε στην αγγλική Ρέντινγκ ΦΚ, η οποία είχε ήδη επιχειρήσει να τον αποκτήσει έναν χρόνο νωρίτερα.
Τον Ιούνιο του 2008, ο σύλλογος της Ρέντινγκ παραχώρησε τον Εμέρς Φαέ υπό την μορφή δανεικού στην ΟΖΚ Νις, με συμπερίληψη στην συμφωνία μεταξύ των δύο συλλόγων και μιας οψιόν αγοράς του παίκτη. Κλήθηκε να αντικαταστήσει στην Κυανή Ακτή το κενό του, προσφάτως αποχωρήσαντα, Φλοράν Μπαλμόν, ο οποίος είχε αποχωρήσει με προορισμό την Λιλ ΟΣΚ, όπου ο Κλοντ Πυέλ και έπειτα ο Ρουντί Γκαρσιά είχαν καταστήσει την απόκτησή του ως προτεραιότητα. Στις 29 Ιανουαρίου 2009, η ομάδα της Νις έκανε χρήση της οψιόν αγοράς του παίκτη, προσφέροντας συμβόλαιο συνεργασίας έως το 2011 στον Εμέρς Φαέ.
Τον Δεκέμβριο του 2010, εισήλθε στην ιστορία της Gym, σημειώνοντας ένα τέρμα στην τελευταία φάση του ντέρμπι απέναντι στην ΟΜ (1-0).
Έβαλε τέλος στην επαγγελματική του καριέρα την 1η Φεβρουαρίου 2012, έπειτα από αλλεπάλληλες φλεβίτιδες.
Παγκόσμιο Κύπελλο ποδοσφαίρου σάλας

Το παγκόσμιο πρωτάθλημα ποδοσφαίρου σάλας είναι η σημαντικότερη διοργάνωση του αθλήματος. Ξεκίνησε το 1982 ενώ από το 1989 διεξάγεται υπό την αιγίδα της FIFA. Τους περισσότερους τίτλους στις διοργανώσεις της FIFA κατέχει η εθνική ομάδα της Βραζιλίας με 5 παγκόσμια κύπελλα και ακολουθεί η εθνική ομάδα της Ισπανίας με 2.
Φρειδερίκος του Τεκ

Βιογραφία

Ήταν ο δευτερότοκος γιος του Αδόλφου δούκα του Τεκ και της Μαργαρίτας Γκόουβερνορ, κόρης του Ούγου Γκρόβενορ 1ου δούκα του Γουεστμίνστερ. Αδελφή του πατέρα του ήταν η Μαίρη σύζυγος του Γεωργίου Ε΄ του Ηνωμένου Βασιλείου.
Ο Φρειδερίκος-Κάρολος-Εδουάρδος γεννήθηκε στη Βιέννη, όπου ο πατέρας του ήταν στρατιωτικός ακόλουθος της Βρετανίας εκεί. Η μητέρα του πατέρα του ήταν η Μαίρη-Αδελαΐδα κόρη του δούκα του Κέιμπριτζ.
Κατά τον Α΄ Παγκόσμιο Πόλεμο το αντι-Γερμανικό αίσθημα στη Βρετανία έκανε τον Γεώργιο Ε΄ να ζητήσει από τον Φρειδερίκο και την οικογένειά του την αποποίηση των Γερμανικών τίτλων τους στη Βυρτεμβέργη. Έτσι το 1917 ο ίδιος ο Γεώργιος Ε΄ άλλαξε το Βέττιν-Σαξονίας-Κόμπουρκ & Γκότα σε Ουίνδσορ και έδωσε στην οικογένεια του Φρειδερίκου το επώνυμο Κέιμπριτζ. Ο Αδόλφος έγινε 1ος μαρκήσιος του Κέιμπριτζ, ο Φρειδερίκος "λόρδος Φρειδερίκος Κέιμπριτζ" και ο μεγαλύτερος αδελφός του, ο Γεώργιος έγινε κόμης του Έλθαμ.
Υπηρέτησε ως λοχαγός στη Φρουρά Γκόλντστριμ και το 1940 στο Βέλγιο κατά τον Β΄ Παγκόσμιο Πόλεμο, όταν η 1η ταξιαρχία ενεπλάκη στο Βόρειο Λουβέν, απεβίωσε στη μάχη. Τάφηκε στο κοντινό Στρατιωτικό Κοιμητήριο του Χέβερλεε.
Καρνάλι

Γεωγραφία

Το Καρνάλι είναι η μεγαλύτερη στην ζώνη του Νεπάλ. Βρίσκεται βορειοπδυτικά της μεσοδυτικής περιφέρειας. Συνορεύει με την Κίνα, το Σέτι, το Ράπτι, το Νταουλαγκίρι και το Μπέρι,
Φλύσχης

Ο φλύσχης αποτελεί λιθολογικό σχηματισμό. Με τον όρο λιθολογικός σχηματισμός νοούνται ορισμένες αποθέσεις που αποτελούνται από διάφορα πετρώματα. Ο φλύσχης είναι ένας από τους συνηθέστερους λιθολογικούς σχηματισμούς που συναντώνται στην ύπαιθρο.
Ο φλύσχης αποτελείται από μια σειρά από εναλλαγές στρωμάτων αργίλων, ψαμμιτών, μαργών, ασβεστολίθων και κροκαλοπαγών. Στη μία περιοχή μπορεί να παρατηρείται ρυθμική εναλλαγή λεπτών στρωμάτων αργίλων και ψαμμιτών ή κροκαλοπαγών κλπ. στην άλλη να υπερτερούν τα αργιλικά υλικά, στην άλλη οι ψαμμίτες με στρώσεις μεγάλου πάχους, στην άλλη οι μάργες κλπ. Δηλαδή μπορεί να αποτελείται από διάφορα (κυρίως) κλαστικά ιζήματα σε οποιαδήποτε αναλογία. Γενικά όταν υπερτερούν σε πάχος οι στρώσεις των αργίλων όλος ο λιθολογικός σχηματισμός χαρακτηρίζεται από τις ιδιότητες των αργίλων (πλαστικότητα, υδατοστεγανότητα, συμπιεστότητα και τάση για κατολίσθηση). Αντίθετα όταν η σειρά αποτελείται από παχιά στρώματα ψαμμιτών χαρακτηρίζεται από ευστάθεια των κλιτύων και από υψηλή αντοχή σε φορτία. Συνήθως τα στρώματα του φλύσχη είναι πτυχωμένα και επομένως τεκτονικά καταπονημένα (πολλαπλές ρωγμές, πολλαπλοί θρυμματισμοί κλπ.) και εγκλείουν υπολειμματικές τάσεις. Σημαντική εμφάνιση φλύσχη παρατηρείται στην οροσειρά της Πίνδου. Ο αθηναϊκός σχιστόλιθος αποτελεί μία μορφή φλύσχη.